internet vaartha 139 Views
న్యూఢిల్లీ : కోపా అమెరికా టోర్నీలో అర్జెంటీనా, చిలీ జట్లు క్వార్టర్‌ ఫైనల్‌కు చేరుకున్నాయి. సియాటెట్‌లో బోలీవియాతో జరిగిన మ్యాచ్‌లో ఫేవరెట్‌గా బరిలోకి దిగిన ఆర్జెంటీనా 3-0తో విజయం సాధించింది. కాగా తొలి అర్థ భాగంగా ఎరిక్‌ లామెలా 13వ నిముషంలో,ఎజిక్విల్‌ లావెజ్‌ 15వ నిముషంలో రెండు నిముషాల వ్యవధిలోనే గోల్స్‌ చేయగా,32వ నిముషంలో విక్టర్‌ క్యూయెస్టా తన అంతర్జాతీయ కెరీర్‌లో తొలి గోల్‌ నమోదు చేశాడు.మ్యాచ్‌ రెండవ భాగంలోను మెస్సీ జట్టును బొలీనియా ఏ మాత్రం ప్రతిఘటించ లేకపోయింది. కాగా ఫిలిడెల్ఫియాలోని లింకన్‌ ఫైనాన్షియల్‌ ఫీల్డ్‌లో పనామాతో జరిగిన మ్యాచ్‌లో డిఫెండింగ్‌ చాంపియన్‌ చిలీ 4-2తో గెలిచి క్వార్టర్స్‌కు చేరుకుంది.ఎడ్యువర్డో వర్గాస్‌ 14 నిముషం,43వ నిముషం,అలెక్సిన్‌ సన్‌ షె 50వ నిముషం, 89వ నిముషంలో ఒక్కొక్కరు రెండు గోల్స్‌ చేసి చిలీని విజయం ముంగిట నిలిపారు.పనామా జట్టులో కామర్గో 5 నిముషాలు,అర్రోయో 75 నిముషంలో గోల్స్‌ చేశారు.